text: Tænketank sætter fokus på børn
  17 marts 2014 kl. 17.06
  Der er ikke nok politik på børneområdet. Det mener folketingsmedlemmet Lotte Rod der i dag lancerede en ny tænketank, der sætter fokus på de helt små.
  I dag startede hun en rundtur i det syd- og sønderjyske, hvor hun præsenterer tænketanken via en drømmekuffert. Kufferten er fyldt med ting, der kan associeres til det gode børneliv.
  Tænketanken er blevet til i samarbejde med børnenes minister, Manu Sareen.
  Lotte Rod besøgte i dag Børnehuset Rødekro, Børnehaven Stubbæk og Kindergarten Margrethenweg i Aabenraa, hvor hun selv gik i børnehave som barn.
  